CELEX: 62021CN0519
Language: et
Date: 2021-08-24 00:00:00
Title: Kohtuasi C-519/21: Eelotsusetaotlus, mille on esitanud Curtea de Apel Cluj (Rumeenia) 24. augustil 2021 – ASA versus DGRFP Cluj

20.12.2021   
            
            
               ET
            
            
               Euroopa Liidu Teataja
            
            
               C 513/16
            
         
      Eelotsusetaotlus, mille on esitanud Curtea de Apel Cluj (Rumeenia) 24. augustil 2021 – ASA versus DGRFP Cluj
      (Kohtuasi C-519/21)
      (2021/C 513/24)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Cluj
      
         Põhikohtuasja pooled
      
      
         Kaebuse esitaja: ASA
      
         Vastustaja: DGRFP Cluj
      
         Tagatise realiseerimise nõude saanud isikud: BP, MB
      
         Eelotsuse küsimused
      
      
                  1.
               
               
                  Kas käibemaksudirektiivi 2006/[1]12 (1) üldiselt ning artikleid 9, 12, 14, 62, 63, 65, 73 ja 78 võib sellises konkreetses kontekstis nagu põhikohtuasjas tõlgendada nii, et:
                  
                              —
                           
                           
                              seoses maksustatava teokoosseisu tekkimise kontrollimisega kinnisasja võõrandamises seisnevate maksustatavate tehingute korral ja arvestades maksustatava väärtuse kindlaksmääramise meetodit on maksukohustuslased ka füüsilised isikud, kes on juriidilise isiku staatuseta ühenduse sellise ühingulepingu pooled, mis on [sõlmitud] maksukohustuslasega, kes on kohustatud maksu tasuma järgnevatelt tehingutelt, millelt ta oleks pidanud selle sisse nõudma, arvestades et ühinguleping ei olnud maksuasutuses registreeritud enne tegevuse alustamist, vaid esitati maksuasutusele enne maksualaste haldusaktide väljastamist?
                           
                        
            
                  2.
               
               
                  Kas käibemaksudirektiivi 2006/112 üldiselt ja selle artiklit 167, artikli 168 punkti a, artikli 178 punkti a, artiklit 179 ning proportsionaalsuse põhimõtet ja neutraalsuse põhimõtet võib sellises konkreetses kontekstis nagu põhikohtuasjas tõlgendada nii, et:
                  
                              a)
                           
                           
                              maksukohustuslasel tekib mahaarvamisõigus siis, kui ta ei ole kohustatud tasuma maksu ega ole ise tasunud sisendkäibemaksu maksustatavate tehingute raames kasutatavatelt kaupadelt ja teenustelt, ning kui käibemaksu peavad tasuma või on tasunud füüsilised isikud, kelle suhtes ei ole maksukohustuslase staatust kindlaks tehtud, aga kes on juriidilise isiku staatuseta ühenduse sellise ühingulepingu pooled, mis on [sõlmitud] maksukohustuslasega, kes on kohustatud maksu tasuma järgnevatelt tehingutelt, millelt ta oleks pidanud selle sisse nõudma, arvestades et ühinguleping ei olnud maksuasutuses registreeritud enne tegevuse alustamist[;]
                           
                        
                              b)
                           
                           
                              maksukohustuslasele on võimalik anda mahaarvamisõigus sellises konkreetses olukorras nagu põhikohtuasjas, kui maksukohustuslane ei ole kohustatud maksu tasuma ega ole ise tasunud sisendkäibemaksu maksustatavate tehingute raames kasutatavatelt kaupadelt ja teenustelt, ning kui käibemaksu peab tasuma või on tasunud füüsiline isik, kelle suhtes on maksukohustuslase staatus kindlaks tehtud, kes on juriidilise isiku staatuseta ühenduse ühingulepingu pool, ja kes koos maksukohustuslasega kavatseb samuti kasutada või oleks saanud kasutada oma mahaarvamisõigust, ning viimati nimetatud on kohustatud tasuma järgnevatelt tehingutelt tasumisele kuuluva käibemaksu, mida nad oleksid pidanud sisse nõudma, arvestades et ühingulepingut ei registreeritud maksuasutuses enne tegevuse alustamist?
                           
                        
            
                  3.
               
               
                  Kui vastus on eitav ja/või võttes arvesse ka õiguskindluse põhimõtet, siis:
                  kas sellise maksukohustuslase taotlus, kes peab tasuma käibemaksu ja sellega seotud kulusid, on vastuvõetav nõude esitamiseks füüsiliste isikute suhtes, kelle puhul ei ole tuvastatud, et nad on maksukohustuslased, ja kes on juriidilise isiku staatuseta ühenduse sellise ühingulepingu pooled, mis on [sõlmitud] maksukohustuslasega, kes on kohustatud maksu tasuma järgnevatelt tehingutelt, millelt ta oleks pidanud selle sisse nõudma, arvestades et ühinguleping ei olnud maksuasutuses registreeritud enne tegevuse alustamist, selleks et saada osa [maksust], mis on ette nähtud kasumi jaotamiseks, millele neil isikutel on ühingulepingu alusel õigus seoses käibemaksukohustuse ja maksukohustuslase kantavate seonduvate kohustustega?
                  
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk l).